CELEX: C2006/086/65
Language: fi
Date: 2006-04-08 00:00:00
Title: Asia T-21/06: Kanne  21.1.2006  — Saksan v. komissio

8.4.2006   
            
            
               FI
            
            
               Euroopan unionin virallinen lehti
            
            
               C 86/32
            
         Kanne 21.1.2006 — Saksan v. komissio
   (Asia T-21/06)
   (2006/C 86/65)
   Oikeudenkäyntikieli: saksa
   Asianosaiset
   
      Kantaja: Saksan liittotasavalta (asiamiehet: M. Lumma, C. Schultz, avustajanaan Rechtsanwältin G. Quardt)
   
      Vastaaja: Euroopan yhteisöjen komissio
   Vaatimukset
   
               —
            
            
               Valtiontuista, jotka Saksan tasavalta on myöntänyt maanpäällisen digitaalitelevision (DVB-T) käyttöönottoa varten Berlin-Brandenburgissa, 9.11.2005 tehty komission päätös K(2005) 3903 on kumottava;
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa valtiontuista, jotka Saksan tasavalta on myöntänyt maanpäällisen digitaalitelevision (DVB-T) käyttöönottoa varten Berlin-Brandenburgissa 9.11.2005 tehdyn komission päätöksen K(2005) 3903 lopullinen. Riidanalaisessa päätöksessä komissio katsoi, että tuki, jonka Saksan tasavalta on myöntänyt DVB-T:ssa osallisina oleville yksityisille yleisradiotarjoajille, on yhteismarkkinoille soveltumaton ja velvoitti Saksan liittotasavallan perimään lainvastaisesti myönnetyn tuen takaisin edunsaajilta.
   Kanteensa tueksi kantaja esittää erityisesti, että myönnetyt tuet ovat yhteismarkkinoille soveltuvia, ja huomauttaa, että komissio on tehnyt useita arviointi- ja arvosteluvirheitä soveltaessaan EY 87 artiklan 3 kohtaa. Sen sijaan, että kantaja olisi suorittanut arvioinnin 87 artiklan 3 kohdan c alakohdan mukaisesti, se käytti uutta markkinahäiriöiden arviointitapaa, joka ei siinä muodossa, jossa sitä käytettiin, soveltunut sen arvioimiseen, onko tuki yhteismarkkinoille soveltuva. Lisäksi kantaja väittää, että komissio ei suorittanut asianmukaista arviointia myönnetyn tuen soveltuvuudesta EY 87 artiklan 3 kohdan b alakohdan mukaisesti.
   Lisäksi kantaja perustelee kannettaan sillä, että komissio on loukannut yleisiä oikeusperiaatteita. Se vetoaa hyvän hallinnon periaatteen ja oikeutta tulla kuulluksi koskevan periaatteen loukkaamiseen.